બૅન્ગલોરમાં ત્રીજી વખત યોજાયેલી આ રનમાં ૧૨ કલાકની કૅટેગરીમાં કુલ ૨૯ રનર દોડ્યા હતા જેમાં ત્રણ સ્ત્રી-દોડવીર હતી તો ૨૪ કલાકની રનમાં ૨૦ રનર હતા જેમાં બે ફીમેલ રનર હતી. ૩૬ કલાકની મોસ્ટ ટફ રનમાં પાંચ ફીમેલ રનર સાથે કુલ ૩૨ દોડવીરોએ ભાગ લીધો હતો. ૧૨ કલાક અને ૩૬ કલાકની સ્ટેડિયમ રન ગઈ કાલે સવારે ૬ વાગ્યે શરૂ થઈ હતી. એમાં ૧૨ કલાકની રન કાલે સાંજે ૬ વાગ્યે પૂરી થઈ હતી, જ્યારે ૩૬ કલાકની સ્ટેડિયમ રન આજે સાંજે ૬ વાગ્યે સમાપ્ત થશે. ૨૪ કલાકની સ્ટેડિયમ રન ગઈ કાલે સાંજે પાંચ વાગ્યે શરૂ થઈ હતી જે આજે સાંજે પાંચ વાગ્યે પૂરી થશે.